
Referat fra møte i studieutvalget 13. juni. 2007

Det var ingen merknader til innkallingen. Sak 41-07, samt sak 27-07  ble utdelt på møtet.

Utsatte saker:

27-07 Utdanningsstrategi for masterstudiet i rettsvitenskap (200403026-14)
Enstemmig vedtak:
Studieutvalget tilrår at vedlagte utdanningsstrategi vedtas med de endringer som  fremkom på møtet.
30-07 Antall skoleeksamensdager på tredjeavdeling masterstudiet. (200702542)
Enstemmig vedtak:

Studieutvalget anbefaler ikke innføring av ny skoleeksamensdag på tredjeavdeling på det nåværende tidspunkt. 

Begrunnelse: En viss progresjon mellom 2 og 3 avdeling er ivaretatt etter dagens ordning ( 2 avdeling: 6 t skoleeksamen, 3 avdeling: 8 t skoleeksamen). Videre skal hele masterstudiet revideres i løpet av neste 2 års - periode, hvor en mer helhetlig vurdering også av eksamensformer mv. vil være en del av mandatet. 
Ordinære saker:

34-07 Referatsaker ( 200700059-14)

1. Referat fra forrige SU møte

2. Referat fra avdelingsutvalgene

3. Anmeldelse av eksamensjuks av 29.05.07

4. Høringssvar av 24.05.07, vedrørende tilrettelegging av faglitteratur

5. Oversikt over studieåret 2006/2007  - gjesteforelesninger

6. Årsplan for studieutvalget
35-07 Nytt reglement for avdelingsledere / revisjon av reglement for studieutvalget ( 200504051-5)
Enstemmig vedtak:

Studieutvalget tilrår administrasjonens forslag til  endringer i reglement for studieutvalget, og nytt reglement for avdelingsledere (1-4 avdeling) med de endringer som fremkom på møtet.
36-07 Retningslinjer for utvelgelse av sensorer (200507250-16)
Enstemmig vedtak:
RETNINGSLINJER FOR UTVELGELSE AV SENSORER

Vilkår for sensorer ved 1. – 4. avdeling

Tilsatte eller engasjerte i vitenskapelige stillinger ved Det juridiske fakultet er alle kvalifiserte.

Eksterne jurister må ha overvekt av karakteren A.

Vilkår for sensorer ved 5. avdeling (valgfri del)

Tilsatte eller engasjerte i vitenskapelige stillinger ved Det juridiske fakultet er alle kvalifiserte.

Eksterne jurister må enten ha overvekt av karakteren A, eller overvekt av karakteren B og solid erfaring innen det aktuelle fagfeltet.
Vedtak: ( Dissens : 2-2 , leders dobbeltstemme ble avgjørende)

Vilkår for alle sensorer

Ingen kan  være sensor før minimum 2 år etter fullført grad. Dersom særlige grunner tilsier det, kan 1 år godtas.”

Ingvild Jørgensen stemte for følgende forslag: ”Ingen kan  være sensor før minimum 2 år etter fullført grad.” 

Ande Somby stemte for følgende forslag: ”Det innføres ikke karantenetid etter fullført grad.
37-07 Opprettelse av utvalg for å avgjøre om det skal reises fuskesak (200703333-1)
Enstemmig vedtak:

Det opprettes et utvalg for håndtering av uregelmessigheter i forbindelse med eksamen. Utvalget skal bestå av leder av studieutvalget, avdelingsleder for den aktuelle avdelingen samt eksamensansvarlig i administrasjonen.
38-07 Endring av eksamensreglementet § 2 - oppretting av oppgaveutvalg (200700961-3)
Enstemmig vedtak:
Studieutvalget anbefaler følgende ny ordlyd i eksamensreglementet for graden master i rettsvitenskap § 2:

§ 2 Oppgaveutvalg og fastsettelse av eksamensoppgaver

Eksamensoppgavene blir fastsatt av et oppgaveutvalg for hver avdeling. Medlemmer i slike utvalg skal være:
- leder for vedkommende avdeling som leder for oppgaveutvalget.
- en nestleder.
- en ekstern sensor.
- to studentrepresentanter oppnevnt av Juridisk studentutvalg ved Det juridiske fakultet (JSU). Studentrepresentantene i oppgaveutvalget  må ha tatt vedkommende avdeling. 

Oppgaveutvalget skal holde sitt første møte i god tid før eksamen, slik at det er mulig å holde ett eller flere møter til videre drøftelse av oppgavene. Minst to timer før møtet skal medlemmene få anledning til å gjøre seg kjent med og vurdere oppgaveforslagene. Nye møter bør holdes dersom et av medlemmene ønsker det. Utvalget kan be om hjelp hos lærerne ved fakultetet eller andre. Disse kan også få mulighet til å delta på møtet.

De som har undervist i faget har plikt til å komme med forslag til oppgaver i forbindelse med arbeidskrav og eksamensoppgaver på den enkelte avdeling

Lærerne ved Det juridiske fakultet har rett til å komme med forslag til oppgaver i forbindelse med arbeidskrav og eksamensoppgaver på den enkelte avdeling.

Avdelingsleder oppnevner de som skal utarbeide eksamensoppgavene på den enkelte avdeling.

39-07 Etablering av nytt spesialfag i arbeidsrett (200703362-1)
Enstemmig vedtak

Studieutvalget tilrår at det opprettes spesialfag i arbeidsrett ved Det juridiske fakultet.
40-07 Seminarlederhefte ( 200604715-3)

Enstemmig vedtak: 
Heftet” Åvære seminarleder – muligheter og utfordringer i seminarundervisningen” vedtas, og skal inngå i opplæringen av egne og eksterne lærere fra og med høsten 2007.

41-07 Program for pedagogisk forum høsten 2007 (200604716-4)
Enstemmig vedtak:
Studieutvalgets leder får fullmakt til å utarbeide programmet for Pedagogisk forum høsten 2007.

